Nóg ’n knewel in Lesotho ontdek | Netwerk24
Nóg ’n knewel in Lesotho ontdek
Deur Hanlie Stadler 15 Augustus 2018 13:15
Die 12de diamant vanjaar van meer as 100 karaat is pas uit die Letseng-myn in Lesotho gemyn.
Dié diamant van 138 karaat is die 12de groot diamant wat vanjaar in die Letseng-myn ontdek is.Foto: Gem Diamons
Gem Diamonds, wat 70% van die myn besit, het die vonds van ’n wit tipe IIa-diamant van 138 karaat Woensdag bekend gemaak.
Letseng is die kimberlietmyn wat die hoogste dollarprys per karaat ter wêreld oplewer.
Dis die 12de groot diamant wat in 2018 in dié myn gevind word, wat ’n rekordjaar vir die maatskappy beteken.
Die vorige rekord, 11 diamante van meer as 100 karaat, is in 2015 opgestel, volgens Bloomberg.
In 2017 is agt knewels gemyn en in 2016 net vyf.
Gem Diamonds, wat sy hoofkantoor en notering in Londen het, besit benewens sy belang in Letseng, 100% van die Ghaghoo-myn in Botswana.
Die Lesotho Legend, wat in Januarie gemyn is, was op 910 karaat die vyfde grootste diamant nóg wat al gevind is. Dis in Maart vir $40 miljoen verkoop.
Die diamantgroep se aandeelprys het vanjaar al met 65% gestyg.
Meer oor: Gem Diamonds | Lesotho | Diamante
KYK: Maar my... dié mier is dan ’n diamantdief!
Diamante verloor glans vir De Beers
Petra Diamonds wil sy rieme na die vel sny
Moet sien: Kate se skatkis vol juweliersware